CELEX: 32010D0737
Language: mt
Date: 2010-12-02 00:00:00
Title: 2010/737/UE: Deċiżjoni tal-Kummissjoni tat- 2 ta’ Diċembru 2010 li tistabbilixxi l-klassijiet tal-kapaċità ta’ reazzjoni għan-nar għal ċerti prodotti tal-kostruzzjoni fir-rigward tal-pjanċi tal-azzar bil-kisi tal-polijester u bil-kisi tal-plastisol (notifikata bid-dokument numru C(2010) 389)  Test b’relevanza għaż-ŻEE

3.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 317/39
            
         DEĊIŻJONI TAL-KUMMISSJONI
   tat-2 ta’ Diċembru 2010
   li tistabbilixxi l-klassijiet tal-kapaċità ta’ reazzjoni għan-nar għal ċerti prodotti tal-kostruzzjoni fir-rigward tal-pjanċi tal-azzar bil-kisi tal-polijester u bil-kisi tal-plastisol
   (notifikata bid-dokument numru C(2010) 389)
   (Test b’relevanza għaż-ŻEE)
   (2010/737/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikolari l-Artikolu 20(2)(a) tagħha,
   Wara li kkonsultat il-Kumitat Permanenti dwar il-Kostruzzjoni,
   Billi:
   
               (1)
            
            
               Id-Direttiva 89/106/KEE tipprevedi li biex jiġu kkunsidrati livelli differenti ta’ ħarsien għal xogħlijiet ta’ kostruzzjoni fuq livell nazzjonali, reġjonali jew lokali, jista’ jkun meħtieġ li fid-dokumenti interpretattivi jiġu stabbiliti klassijiet li jikkorrispondu mar-reżistenza tal-prodotti fir-rigward ta’ kull rekwiżit essenzjali. Dawn id-dokumenti ġew ippubblikati bħala l-“Komunikazzjoni tal-Kummissjoni fir-rigward tad-dokumenti interpretattivi tad-Direttiva 89/106/KEE” (2).
            
         
               (2)
            
            
               Fir-rigward tar-rekwiżit essenzjali għas-sikurezza f’każ ta’ nar, id-dokument interpretattiv Nru 2 jelenka għadd ta’ miżuri interrelatati li flimkien jagħtu definizzjoni tal-istrateġija tas-sikurezza kontra l-ħruq li se tiġi żviluppata b’modi differenti fl-Istati Membri.
            
         
               (3)
            
            
               Id-dokument interpretattiv Nru 2 jidentifika waħda minn dawk il-miżuri bħala l-limitazzjoni tal-bidu u tal-firxa tan-nar u d-duħħan f’żona partikolari billi jiġi limitat il-potenzjal tal-prodotti tal-kostruzzjoni li jikkontribwixxu għall-iżvilupp sħiħ tan-nirien.
            
         
               (4)
            
            
               Il-livell ta’ din il-limitazzjoni jista’ jiġi espress biss f’termini tal-livelli differenti ta’ kapaċità ta’ reazzjoni għan-nar tal-prodotti fl-applikazzjoni aħħarija tagħhom.
            
         
               (5)
            
            
               Bħala soluzzjoni armonizzata, ġiet adottata sistema ta’ klassijiet fid-Deċiżjoni tal-Kummissjoni 2000/147/KE tat-8 ta’ Frar 2000 li timplementa d-Direttiva tal-Kunsill 89/106/KEE rigward il-klassifikazzjoni tal-kapaċità ta’ reazzjoni għan-nar tal-prodotti tal-kostruzzjoni (3).
            
         
               (6)
            
            
               Fil-każ ta’ ċerti pjanċi tal-azzar bil-kisi tal-polijester u bil-kisi tal-plastisol, jinħtieġ tintuża l-klassifikazzjoni stabbilita fid-Deċiżjoni 2000/147/KE.
            
         
               (7)
            
            
               Il-kapaċità ta’ reazzjoni għan-nar ta’ ħafna mill-prodotti u/jew materjali tal-kostruzzjoni, skont il-klassifikazzjoni prevista fid-Deċiżjoni 2000/147/KE, hija stabbilita sewwa u magħrufa biżżejjed mir-regolaturi tan-nirien fl-Istati Membri tant li ma jeħtieġu l-ebda testijiet għal din il-karatteristika partikolari ta’ reżistenza,
            
         ADOTTAT DIN ID-DEĊIŻJONI:
   Artikolu 1
   Il-prodotti u/jew il-materjali għall-kostruzzjoni li jissodisfaw ir-rekwiżiti kollha tal-karatteristika tal-kapaċità ta’ “reazzjoni għan-nar” mingħajr ħtieġa ta’ aktar testijiet huma elenkati fl-Anness.
   Artikolu 2
   Il-klassijiet speċifiċi li għandhom jiġu applikati għal prodotti u/jew materjali differenti tal-kostruzzjoni, skont il-klassifikazzjoni tar-reazzjonijiet għan-nar adottata fid-Deċiżjoni 2000/147/KE, huma stipulati fl-Anness ta’ din id-Deċiżjoni.
   Artikolu 3
   Il-prodotti għandhom jiġu kkunsidrati f’rabta mal-applikazzjoni tal-użu aħħari tagħhom, fejn rilevanti.
   Artikolu 4
   Din id-Deċiżjoni hija indirizzata lill-Istati Membri.
   
      Magħmul fi Brussell, it-2 ta’ Diċembru 2010.
      
         
            Għall-Kummissjoni
         
         Antonio TAJANI
         
            Viċi-President
         
      
   
   
      (1)  ĠU L 40, 11.2.1989, p. 12.
   
      (2)  ĠU C 62, 28.2.1994, p. 1.
   
      (3)  ĠU L 50, 23.2.2000, p. 14.
   
      ANNESS
      It-tabelli stabbiliti f’dan l-Anness jelenkaw prodotti u/jew materjali għall-kostruzzjoni li jissodisfaw ir-rekwiżiti kollha tal-karatteristika tal-kapaċità ta’ reazzjoni għan-nar mingħajr ħtieġa ta’ testijiet.
      
         Tabella 1
      
      
         Klassijiet tal-kapaċità ta’ reazzjoni għan-nar għal pjanċi tal-azzar bil-kisi tal-polijester użati bħala qoxra waħda (mingħajr insulazzjoni fuq wara)
      
      
                  Prodott
               
               
                  Ħxuna nominali “t” ta’ pjanċa tal-azzar miksija bil-metall
                  (mm)
               
               
                  Profil
               
               
                  Klassi (1)
                  
               
            
                  Pjanċa tal-azzar miksija bil-metall, bil-profil jew ċatta, ta’ ħxuna nominali t (mm) u miksija fuq il-wiċċ espost għan-nar b’kisja tal-polijester ta’ ħxuna nominali massima ta’ 25 μm, skont il-parti rilevanti ta’ EN 14782 u EN 10169, jekk il-kisja jkollha massa ta’ mhux iktar minn 70 g/m2 u PCS ta’ mhux iktar minn 1,0 MJ/m2.
                  Il-wiċċ tal-pjanċa tal-azzar mhux espost għan-nar jista’ jkollu kisja organika kemm-il darba din il-kisja jkollha ħxuna ta’ mhux iktar minn 15 μm u PCS ta’ mhux iktar minn 0,7 MJ/m2.
               
               
                  0,40 ≤ t ≤ 1,50
               
               
                  Ċatta jew bil-profil (2)
                  
               
               
                  A1
               
            
            
         
      
         Tabella 2
      
      
         Klassijiet tal-kapaċità ta’ reazzjoni għan-nar ta’ pjanċi tal-azzar miksija bil-plastisol
      
      
                  Prodott (3)
                  
               
               
                  Ħxuna nominali “t” ta’ pjanċa tal-azzar miksija bil-metall
                  (mm)
               
               
                  Dettalji tal-assemblaġġ
               
               
                  Klassi (4)
                  
               
            
                  Pjanċa tal-azzar miksija bil-metall, bil-profil jew ċatta, ta’ ħxuna nominali t (mm) u miksija fuq il-wiċċ espost għan-nar b’kisja tal-plastisol li jkollha ħxuna nominali massima ta’ 200 μm, u massa ta’ kisja ta’ ≤ 300 g/m2 u PCS ta’ ≤ 7,0 MJ/m2.
                  Il-wiċċ tal-pjanċa tal-azzar mhux espost għan-nar jista’ jkollu kisja organika kemm-il darba din il-kisja jkollha ħxuna ta’ ≤ 15 μm u PCS ta’ ≤ 0,7 MJ/m2.
               
               
                  0,55 ≤ t ≤ 1,00
               
               
                  Prodott bil-profil jew ċatt użat bħala qoxra waħda (mingħajr insulazzjoni fuq wara) jew inkella b’suf minerali fuq wara bħala parti minn assemblaġġ mibni (li jista’ jkun qoxra doppja). Jekk il-prodott ikollu profil, l-erja tal-wiċċ bil-profil (ikkorrugat) ma għandhiex tkun iktar mid-doppju tal-erja globali (ta’ kopertura) tal-prodott.
                  Is-suf minerali għandu jkun tal-inqas tal-klassi A2-s1,d0. Is-suf minerali għandu jkollu ħxuna ta’ tal-inqas 100 mm kemm-il darba l-materjal li jkun hemm eżatt warajh (jekk ikun il-każ) - inkluża kull protezzjoni mill-fwar – ikun tal-inqas tal-klassi A2-s1,d0.
                  L-istruttura ta’ appoġġ għandha tkun tal-inqas tal-klassi A2-s1,d0.
               
               
                  C-s3,d0
               
            
            
         (1)  Il-Klassi kif prevista fit-Tabella 1 tal-Anness tad-Deċiżjoni 2000/147/KE.
      
         (2)  L-erja tal-wiċċ bil-profil (ikkorrugat) ma għandhiex tkun iktar mid-doppju tal-erja globali (ta’ kopertura) tal-prodott.
      Is-simbolu li ntuża: PCS = potenzjal kalorifiku gross.
      
         (3)  It-tolleranzi għall-ħxuna nominali għandhom jikkonformaw mal-istandards rilevanti kif imsemmi f’EN 14782 u EN 14783.
      
         (4)  Il-Klassi kif prevista fit-Tabella 1 tal-Anness tad-Deċiżjoni 2000/147/KE.
      Is-simbolu li ntuża: PCS = potenzjal kalorifiku gross.